ئۆجه‌ڵان له‌ لێدوانه‌يليگ رووژنامه‌گه‌ری ئه‌را(شه‌فه‌ق نيوز)وت: هه‌رێم كوردستان ته‌نيا دووس توركياس له‌ خوه‌رهه‌ڵات ناوين و پيشبينی يه‌يش كرد په‌يوه‌نديه‌يل ناونی هه‌ردوگلا په‌ره‌ بسينێد له‌ ئاينده‌.
جی باسه‌، ئۆجه‌ڵان هه‌ميش وت: داناين ئاڵای كوردستان له‌وه‌خت سه‌ردانه‌گه‌ی ئی دوياخر مه‌سعود بارزانی سه‌رۆك هه‌رێم كوردستانه‌ ئه‌را ئه‌نقه‌ره‌ وه‌ئاشكرا ئه‌وه‌ ده‌رخست ك ئاينده‌ی نزيكيگ له‌ پشتگيری توركيا ئه‌را وجوود ده‌وڵه‌تيگ كوردی وه‌دی ئه‌كريه‌ێدو باس له‌وه‌يش كرد ك بارزانی خوازيار كه‌فتنه‌وه‌ی جه‌نگ ناوخوه‌يی نيه‌ له‌ توركياو هه‌ر وه‌و خاتريشه‌ هه‌وڵ ئه‌وه‌ ئه‌ياد مه‌سه‌له‌ی ئاشتی وه‌ شيوه‌ی تازه‌يگ بارێده‌ وجوود.
